Document ID: /roh_data/filtered/fineweb-2-filterrobots_roh.jsonl.gz/69835

News
«ich | du | wir | digital» è online
L’applicaziun web per tudestg e franzos davart il tema «identitad digitala» ch’educa.ch ha preschentà als Swiss Education Days è uss online. Ella dat in’interessanta survista dals numerus aspects da questa tematica cumplexa e sper ils ristgs pussaivels er ses grond potenzial.
Retrospectiva da la dieta da spezialists
La dieta da spezialists CTII che ha gì lieu en il rom dals Swiss Education Days a Berna ha procurà cun il tema da l’identitad digitala per grond interess. Las preschentaziuns ed ils videos curts da la dieta èn uss online.
Lecziuns privatas sin Youtube
Sin Youtube vegnan adina dapli furmas ed ideas mussadas co che lecziuns privatas pon vegnir creadas. Latiers dattan giuvenils cussegls en agens videos d’emprender e quai per prest tut ils roms da scola. Videos curts èn fitg populars ed han l’avantatg ch’els pon vegnir guardads adina e dapertut.
CEDID: Dal graun tar il paun
26.11.16 / Resursa didactica
En il CEDID chattan ins danovamain fegls da lavur areguard graun e paun. Cun graficas e dissegns pon ils uffants sa deditgar al tema: istorgia dal paun, impurtantas sorts da grauns, proverbis e locuziuns, semnar e racoltar etc. Ils fegls en sursilvan èn adattads per il stgalim primar.
Ranking ICT: la Svizra sin il 4. Plaz
La «Internationale Fernmeldeunion» ha publitgà l’ ICT Development Index da quest onn, nua che la Svizra è posiziunada sin il quart rang. Questa rangaziun tegna quint a plirs indicaturs da svilup sco per exempel l’access a las tecnologias modernas sco er la furmaziun e las cumpetenzas d’ICT.
Studi JIM 2016
Ils emprims resultats da quest studi davart l’utilisaziun da medias da giuvenils tranter 12 e 19 onns en Germania è vegnida publitgada: 95% dovran regularmain WhatsApp per communitgar e Facebook perda adina dapli users. Il diever da las plattafurmas da social media mida cun la vegliadetgna.
Agenda
Swiss Computer Science Education Week
05.12.16 - 11.12.16 / stanza da scola
Classas da scola pon sa participar senza enconuschientscha preliminara a la Swiss CSedweek. La professura da la SAP FHNW per la furmaziun d’informatica ha creà in tutorial, nua che las scolaras ed ils scolars a partir da 9 onns pon programmar e designar lur agen game. S’inscriver per plaschair!
Education World Forum
22.01.17 - 25.01.17 / Londra, GB
A questa occurrenza s’inscuntran ils ministers da numerus pajais – represchentant dapli che 80 per tschient da la populaziun dal mund entir – per debattar da la politica futura da l’educaziun. Lur inscunter empermetta da metter il focus sin las pli impurtantas sfidas mundialas.
LEARNTEC 2017
24.01.17 - 26.01.17 / Karlsruhe, Germania
Questa messa vala dapi passa 20 onns sco plattafurma da barats ed infurmaziuns per la furmaziun digitala. Ils ultims onns è la digitalisaziun en scola ed en las universitads stada en il focus. Spezialists infurmeschan e debatteschan davart novissims trends e soluziuns per medias d’emprender digitalas.
Di da la protecziun da las datas
28.01.17 / entira Europa
Sin iniziativa dal Comité dals ministers dal Cussegl da l’Europa vegn quest di celebrà mintg’onn ils 28 da schaner. Ina survista da las activitads d’educaziun e d’infurmaziuns da mintga pajais per questa occurrenza èn disponiblas sin la pagina-web dal Cussegl da l’Europa.
Safer Internet Day
07.02.17 / International
Organisà mintg’onn da la Cumissiun europeica sa numna il motto dal Safer Internet Day da quest onn: «Be the change: unite for a better internet». La sfida è da crear in meglier univers digital per ils giuvenils.